Sturm kegyetlenül felõrölte korábbi csapattársát a kölni bokszgálán - videó
Meglepetésre idõ elõtti gyõzelemmel védte meg szuperbajnoki címét Felix Sturm, a WBA középsúlyú világbajnok profi ökölvívója, aki korábbi csapattársával, az egykori WBC-bajnok Sebastian Zbikkel csapott össze Kölnben.
A presztízsmeccsnek külön pikantériát adott a két - amúgy visszafogott - bokszoló elmúlt napokban mutaott nyilatkozatháborúja is, melynek során kiadós verést ígértek egymásnak.

Az elsõ néhány menet a tíz hónapot kihagyó Zbik fellángolásaival teltek, aki fõleg kombinációival tudta zavarba hozni a kezdetben csak balegyenesekre építõ, de egyértelmûen kivárásra játszó Sturmot.

A meglepõen akciódús, sok ütéssel tarkított mérkõzésen Sturm szép fokozatosan tovább emelte a tempót, és precíz balegyeneseivel kezdte megtörni az Universum technikás bunyósát, akinél már az ötödik menet környékén jelentkeztek a kondicionális problémák, ráadásul Sturm felütései is megoldhatatlan problémát jelentettek a számára.

Zbik szép lassan elfogyott a mérkõzés utolsó harmadára. A kilátástalan összecsapást végül Artur Grigorjan edzõ révén a kilencedik menet után adta fel Zbik csapata, így a hosszú idõ után ismét meggyõzõ teljesítményt nyújtó Sturm 11. alkalommal védte meg címét, amelyet közel öt éve birtokol.

"Nagyon csalódott vagyok, úgy gondolom, jól kezdtem, de el kell ismernem, hogy Felix végül simán legyõzött" - mondta Zbik.

"Nagyon fair meccs volt, igazi reklám a bokszsportnak. Zbik jól felkészült és nagyon kombinatív volt, kellett egy kis idõ, amíg megoldottam. Egyik legnehezebb mérkõzésem volt" - nyilatkozta Sturm, akire Gennady Golovkin várhat a közeljövõben.

A kilencedik menet:

 

Profiboksz.hu
boksz ökölvívás sportvideók Felix Sturm